Наша застава
Наша застава 

Једно само сунце на небу је горе
Које подједнако над мртвима сјаје:
Како ли за оне што бедом таворе,
Тако и за оне што јад не познаје. . . 

Једно је и небо што земљу покрива,
Милиони којом гамижу и ходе,
А неколицина само њих ужива
Све њихове труде и даре природе. . .

Једна је и застава чије је знамење
Слобода, Братство и Једнакост народа
Што се пати, мучи и у беди стење,
Под којом ће само маса потиштена
Славит' васкрснуће целог људског рода:
А то јесте наша застава црвена!

Милан Несторовић

Српска уметничка поезија